राजाज्ञा रौंह्‌दी ही जे कुसै ग्रां गी बसांदे बेल्लै सारे कोला पैह्‌ले लुहार, बढ़ई ते बादी गी बसाया जाए। सन् 1790 च कुमाऊं उप्पर गोरखें आक्रमण कीता ते उत्थें अपना अधिकार करी लैता। सन् 1804 च खुड़बुड़ा (देहरादून) च राजा प्रद्युम्न शाह दी युद्ध च मौत दे परैंत गढ़वाल बी गोरखें दे कब्जे च आई गेआ। गोरखें दा क्रूर अत्याचार गी याद करने लेई अज्ज बी कुमाऊं च गोरखाराजै ते गढ़वाल च ‘गोरख्याणी’दा हवाला दित्ता जंदा ऐ। गोरखें उत्तराखंड दी संपूर्ण अर्थबवस्था गी नेस्तनाबूद करी दित्ता हा। सन् 1790 थमां 1815 दे तक्कर गोरखा अत्याचारें ते दमन दे कारण गढ़वाल ते कुमाऊं च कृषि, कुटीर उद्योग ते शिल्पकला दा प्राचीन ढांचा पूरी चाल्ली ध्वस्त होई गेआ। उंदे अत्याचारें कन्नै दस्तकार ते उद्यमी ग्रां छोड़ियै चली गे ते जेह्‌ड़े गोरखें दे हत्थ लगे उनेंगी दास बिक्री दे जरिये मदानें च बेंच दित्ता गेआ।